Polnalyubvi

**Մարինա Վալերիևնա Դեմեշչենկո** ( ), որը նաև հայտնի է իր բեմական անվամբ՝ **polnalyubvi** (ռուսերենում առանց բացատների՝ «լի սիրով»), ռուս ինդի  երգչուհի։ Ծնվել է Անադիրում,առաջին ալբոմը թողարկել է 2017 թվականին,իսկ 2025 թվականի մայիսի դրությամբ թողարկել է վեց լիամետրաժ ալբոմ։

## Վաղ տարիներ
Մարինա Վալերիևնա Դեմեշչենկոն ծնվել է 2000 թվականի փետրվարի 13-ին Անադիր քաղաքում, Չուկոտկայի ինքնավար շրջանում։ Երաժշտությամբ սկսել է զբաղվել վաղ տարիքից, չորս տարեկանում Վելիկիե Լուկի քաղաքի երաժշտական դպրոցում հաճախել է ջութակի դասերի։ Ջութակից բացի, Դեմեշչենկոն սովորել է նաև երգել՝ միանալով երգչախմբին։ Տասներեք տարեկանում ավարտել է երաժշտական դպրոցը, ապա տեղափոխվել Սանկտ Պետերբուրգ, որտեղ ուսումնասիրել է ռուսական ժողովրդական երաժշտություն։ Դեմեշչենկոն իր առաջին հեղինակային երգը՝ «լուռ, տես, իմ սերը քնած է» (), գրել է 2016 թվականին։ Երգը գրվել է մեկուկես ժամում՝ ներշնչվելով Ֆիննական ծոցի ափին կատարած զբոսանքից։

Տասնհինգ տարեկանում Դեմեշչենկոն փորձել է իրեն մոդելինգում, իսկ տասնվեցում արդեն սկսել է զբաղվել ֆոտոմոդելինգով։ Ընկերները խորհուրդ են տվել բացել Instagram-ի հաշիվ, որտեղ նա սկսեց տեղադրել  լուսանկարներ և երգերի քավերներ։ Չնայած երաժշտական դպրոցում ուսումնասիրել էր ջութակ, հետագայում որոշել է նաև սովորել կիթառ նվագել։ Առաջին գործիքը գնել է մետրոյի կայարաններում ջութակով փող աշխատելով։ Շնորհիվ Instagram-ի հրապարակումների աճող հայտնիության՝ նա առաջին անգամ հանդես է եկել համերգով «Ցիֆերբլատ» հակասրճարանում 2017 թվականին, որտեղ ներկա է եղել ութսուն մարդ։

## Կարիերա
Այդ ժամանակ Դեմեշչենկոն արդեն սկսել էր թողարկել հեղինակային ստեղծագործություններ, և 2017 թվականին տասնյոթ տարեկանում թողարկել է իր դեբյուտային ստուդիական ալբոմը՝ *V*։ Դրա համար նա երկու շաբաթով մեկնել է Մոսկվա՝ հանդիպելու իր ինստագրամյան հետևորդներից մեկին, որը համաձայնել էր անվճար ձայնագրել ալբոմը, երբ Դեմեշչենկոն Instagram-ի պատմության մեջ նշել էր, որ դժվարանում է օգտագործել երաժշտական ծրագրեր։ Դեմեշչենկոն ասել է, որ հատկապես ազդվել է Աննա Գերմանի և Վլադիմիր Վիսոցկու ստեղծագործություններից, ինչպես նաև մեծ երկրպագու է Զեմֆիրայի, Mujuice-ի, Մումիյ Տրոլլի և Սպլինի երաժշտությանը։

2018 թվականին Դեմեշչենկոն ավարտել է ուսումը և հայտարարել իր երկրորդ ստուդիական ալբոմի՝ *OFELIA*-ի թողարկման մասին։ Նրա երրորդ ալբոմը՝ Էլեգիա (Элегия), թողարկվել է 2019 թվականի հոկտեմբերի 31-ին Up!Up!Up! լեյբլի կողմից։ Էլեգիայում ներառված են մի քանի երգեր, որոնք կատարված են անգլերենով՝ ռուսերենի փոխարեն, քանի որ Դեմեշչենկոն կարծում էր, որ շատ երիտասարդներ երաժշտություն լսում են միայն անգլերենով։ *OFELIA*-ն դրական արձագանք է ստացել colta.ru-ից, որը այն բնորոշել է որպես «ռոմանտիկ բարձրարվեստ արթհաուս փոփ»։

2020 թվականի սեպտեմբերին թողարկվել է Դեմեշչենկոյի չորրորդ ալբոմը՝ Անտառի նիմֆայի հեքիաթները (Сказки лесной нимфы)։ Ալբոմը ներառում էր ութ երգ, որոնցից երկուսը՝ «Գիսաստղեր» (Кометы) և «Աղջիկն ու ծովը» (Девочка и море), լայն տարածում գտան TikTok-ում։ colta.ru-ն նրա երաժշտությունը բնորոշեց որպես «էլֆիական փոփ»՝ նշելով մինիմալիզմից անցումը խոշորածավալ գործիքավորման՝ խոր բասով և բազմաձայն երգչախմբերով։ Իսկ rbc.ru-ն այն նկարագրեց որպես «տրագիկ փոփ՝ ակուստիկ և էլեկտրոնային տարրերով»։ Նույն տարվա սեպտեմբերի 29-ին Դեմեշչենկոն հանդես է եկել Ռուսաստանի Առաջին ալիքի «Երեկոյան Ուրգանտ» լեյթ-շոուում՝ կատարելով «Գիսաստղեր» երգը։

2023 թվականին Դեմեշչենկոն թողարկել է իր հինգերորդ ալբոմը՝ «Այն, ինչի մասին երգում է քո սիրտը» (О чём поёт твоё сердце), որը ներառում էր ինը երգ։ Ձենը ալբոմին տվել է 8/10 գնահատական՝ նկարագրելով այն որպես «գոթական-փոփ՝ կիթառային բալլադների և ռոմանսների տարրերով»
։

## Ծանոթագրություններ

Կատեգորիա:Ռուս երգիչներ
Կատեգորիա:Ռուս երգչուհիներ